Nafarroako Parlamentuko Mahaiak, 2018ko martxoaren 5ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maribel García Malo andreak aurkeztutako galdera, gizarteratze-errentaren edo errenta bermatuaren hartzaileei 2016ko eta 2017ko Ikuskaritza Planen arabera egindako kontrolen emaitzari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 5ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Maribel García Malo andreak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

2016ko eta 2017ko ikuskapen planei dagokienez, zehaztasunezko txosten bat eskatzen da, gizarteratze-errentaren edo errenta bermatuaren hartzaileei egindako kontrolaren emaitzari buruzkoa. Hain zuzen, honako hauek jakin nahi dira:

a) Diru-sarreren Bermearen eta Prestazio Ekonomikoen Atalak 2016an igorritako espedienteen kopurua.

b) Atal berak 2017an igorritako espedienteen kopurua.

c) Oinarrizko Gizarte Zerbitzuek 2016an igorritako espedienteen kopurua.

d) Oinarrizko Gizarte Zerbitzuek 2017an igorritako espedienteen kopurua.

e) Igorritako espedienteen portzentajea (Oinarrizko Gizarte Zerbitzuenak gehi Atalarenak), gizarteratze-errentaren 2016ko hartzaile guztien kopuruarekin alderatuta.

f) Igorritako espedienteen portzentajea (Oinarrizko Gizarte Zerbitzuenak gehi Atalarenak), gizarteratze-errentaren edo errenta bermatuaren 2017ko hartzaile guztien kopuruarekin alderatuta.

g) 2016an Foruzaingoari igorritako espedienteen portzentajea.

Horrek egiten duen portzentajea, Atalak eta Oinarrizko Gizarte Zerbitzuek igorritako guztiekin alderatuta.

h) 2017an Nafarroako Poliziei igorritako espedienteen kopurua. Horrek egiten duen portzentajea, Atalak eta Oinarrizko Gizarte Zerbitzuek igorritako guztiekin alderatuta.

i) Foruzaingoak 2016an egindako ikerketen emaitza.

j) Poliziek Nafarroan 2017an egindako ikerketen emaitza.

k) 2016an egindako ikerketen ondorioz irekitako espedienteak (itzultzekoak, prestazioa etetekoak edo zehapenekoak).

l) 2017an egindako ikerketen ondorioz irekitako espedienteak (itzultzekoak, prestazioa etetekoak edo zehapenekoak).

Iruñean, 2018ko otsailaren 28an

Foru parlamentaria: Maribel García Malo